นิทรรศการ “100 งานออกแบบญี่ปุ่นวันนี้”
2010-01-27 00:00 - 2010-02-06 23:59 (Asia/Bangkok) | แกรนด์ฮอลล์ ชั้น 1 สยามดิสคัฟเวอรี่
โลกของการเรียนรู้รายล้อมรอบตัวเราในทุกสิ่ง แม้กระทั่งขวดซีอิ๊วญี่ปุ่น Kikkoman ในร้านอาหาร อะไรที่ทำให้ขวดซีอิ๊วขวดนี้

ถึงมนต์ขลังและคุณค่าท้ากาลเวลา ด้วยดีไซน์แบบเดิมที่อยู่ยงคงกระพันมาเกือบ 50 ปี จนกลายเป็นตัวแทนของ Kikkoman ที่มียอดขายทั่วโลกมากกว่า 3,000 ล้านเหรียญสหรัฐต่อปี แล้วอะไรที่ทำให้โมเดลรถจักรยานยนต์ขนาดเล็กแบบ "Super Cup" เป็นดีไซน์อมตะบนท้องถนนมาเกือบ 50 ปี จนถึงปัจจุบัน

กระทั่งเบื้องหลังโฉมหน้านวัตกรรมสะท้านวงการแฟชั่นที่ฉีกทุกกฎเกณฑ์งานสร้างสรรค์เสื้อผ้า จากมันสมองของดีไซเนอร์ชื่อก้อง Issey Miyake กับผลงานแฟชั่นที่ให้ทุกคนสามารถเลือกรูปทรงสไตล์ของเสื้อผ้าได้ตามต้องการ

ทุกสิ่งล้วนมีเรื่องราวที่บอกเล่าวิถีชีวิตของผู้คน และสังคมที่เราอาศัยอยู่ และในเวลาเดียวกัน สังคม ผู้คน และวัฒนธรรมของสถานที่นั้นก็มีอิทธิพลและลักษณะเฉพาะตัวที่ถ่ายทอดลงในการออกแบบผลิตภัณฑ์ด้วยเช่นกัน

ร่วมเปิดหูเปิดตาค้นหาแรงบันดาลใจไอเดียแห่งยุคเหล่านี้ ผ่านนิทรรศการออกแบบร่วมสมัยจากประเทศญี่ปุ่น “100 งานออกแบบญี่ปุ่นวันนี้” (Japanese Design Today 100) จาก 100 งานออกแบบที่ถือเป็นที่สุดแห่งชิ้นงานออกแบบผลิตภัณฑ์ต่างๆ ซึ่งใช้สอยในชีวิตประจำวันที่โดดเด่นแห่งยุคจากประเทศญี่ปุ่น

ผลงานที่นำมาจัดแสดงในครั้งนี้ มีตั้งแต่เฟอร์นิเจอร์ อาทิ ผลงาน “Paper tube rack” ชั้นวางของที่ประกอบขึ้นจากแกนกระดาษไอเดียเก๋, ผลงาน “Junzo Foldaway Chair” เก้าอี้พับได้ ออกแบบเป็นแนวคิดเดียวกับโต๊ะทานอาหารพับได้หรือ "ชาบุได" ซึ่งเป็นเอกลักษณ์หนึ่งของญี่ปุ่น หรือ เครื่องดนตรี อย่าง “Silent Violin SV-120BR” ที่ผู้ใช้สามารถเล่นเครื่องดนตรีได้ในห้องขนาดเล็กโดยไม่เกิดเสียงรบกวนผู้อื่น ,หุ่นยนต์สัตว์เลี้ยงจากจินตนาการสุดล้ำ ที่สามารถสื่อสารและตอบสนองต่อเจ้าของและสิ่งแวดล้อม เป็นต้น

นิทรรศการ “100 งานออกแบบญี่ปุ่นวันนี้” เปิดให้เข้าชมโดยไม่เสียค่าใช้จ่าย ระหว่างวันที่ 27 มกราคม - 6 กุมภาพันธ์ ศกนี้ เวลา 10.00 - 21.00 น. ณ แกรนด์ฮอลล์ ชั้น 1 สยามดิสคัฟเวอรี่

Source: กรุงเทพธุรกิจ Life Style : Life
วันที่ 14 มกราคม 2553

For more information visit http://www.portfolios.net/events/2988839:Event:414771
